### Beslutning

Fremsendes til Børn og Unge-udvalget til behandling i henhold til beslutning i byrådets møde den 2. februar 2022.

### Resumé

Byrådet vedtog den 7. oktober 2020 budgettet for 2021 og dermed Investeringsplan for 2024 til 2033, at afsætte et rammebeløb på 30,3 mio. kr. i 2022-priser til optimering og nytænkning af Børn og Unges udefaciliteter.

Børn og Unge indstiller at igangsætte to ansøgningsrunder i hhv. 2022 og 2023 med en samlet budgetramme på 30,3 mio. kr. Hensigten er, at dagtilbud, skoler og [adresse] i samskabende processer med forældre og borgere kan søge midler til projekter, som bidrager til optimering og nytænkning af Børn og Unges udefaciliteter.

Med henblik på at imødekomme genopretningsbehov indstiller Børn og Unge at øremærke 10 mio. kr. af de 30,3 mio. kr. til, at dagtilbud, skoler og [adresse] ved begge ansøgningsrunder også kan ansøge om midler til at udbedre genopretningsbehov ved udearealer.

Forslaget bidrager positivt til optimering af udearealer og til at videreudvikle (Corona)erfaringer med uderummet til gavn for børn og unge og fremtidigt byggeri.

### Indstilling

Det indstilles:

At 1) Børn og Unge igangsætter to ansøgningsrunder i henholdsvis 2022– 2024 og 2023 - 2025, hvor skoler, [adresse] og dagtilbud inden for en budgetramme på i alt 30,3 mio. kr. kan søge om anlægsmidler til projekter, der bidrager til optimering, nytænkning og indretning af Børn og Unges udefaciliteter.

At 2) Børn og Unge øremærker i alt 10 mio. kr. af de 30,3 mio. kr. til, at skoler, Ung­­iAarhus og dagtilbud ved begge ansøgningsrunder også kan ansøge om midler til udbedring af genopretningsbehov ved Børn og Unges udearealer.

At 3) der frigives en KB-bevilling (Kapital Bevilling) på i alt 30,3 mio. kr. i 2022-priser til Børn og Unge finansieret af puljen til udefaciliteter afsat i [adresse] Investeringsplan 2024 til 2033. Midlerne frigives med 1,7 mio. kr. i 2022, 10,7 mio. kr. i 2023, 13,5 mio. kr. i 2024 og 4,4 mio. kr. i 2025.

At 4) to procent af den samlede anlægssum til anlægsprojektet anvendes til intern projektledelse.

### Sagens forløb

20-01-2022 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 24-01-2022 Magistraten

Fremsendes til [adresse] med bemærkning, at Magistraten i mødet den 24. januar 2022 anbefaler, at byrådet tiltræder Magistratsafdelingen for Børn og Unges indstilling af 3. januar 2022.

* Mulighed for at samtænke med faciliteter for voksne kan inddrages i den videre proces.
* Muligheder for supplerende fondsfinansiering kan undersøges i konkrete projekter.
* Der er lagt op til en enkel ansøgningsproces.

 02-02-2022 [adresse]
Fremsendes til Børn og Unge-udvalget til behandling i henhold til beslutning i byrådets møde den 2. februar 2022.